Lucia Berlin

**Lucia Brown Berlin**, nada en&nbsp;Juneau&nbsp;o 12 de novembro de 1936, finada en&nbsp;Marina del Rey&nbsp;o 12 de novembro de 2004, foi unha escritora&nbsp;e profesora universitaria estadounidense.&nbsp;Só obtivo notoriedade once anos tras a súa morte,&nbsp;en agosto de 2015, coa publicación por Farrar, Straus e Giroux do volume de historias seleccionadas, A *Manual for Cleaning Women* editado por Stephen Emerson. Chegou á lista dos best-sellers de *New York Times*&nbsp;a súa segunda semana, e as semanas seguintes superou todos os seus libros anteriores combinados. A pesar da colección non ser elixíbel para os premios anuais (porque a autora falecera, ou porque se trataba de material recollido),&nbsp; foi nomeada para un gran número de listas de fin de ano, incluíndo o New York Times Book Reviews "10 Mellores Libros de 2015."&nbsp;Tamén foi unha das finalistas do Premio Kirkus.

## Traxectoria 
Berlin naceu en Juneau, en Alasca, e pasou a súa infancia en movemento, seguindo a carreira do seu pai como enxeñeiro de minas. A familia viviu en campamentos mineiros no estado de Idaho, Montana e Arizona, e Chile, onde Lucia pasou a maior parte da súa xuventude. Como adulta, viviu no Novo México, México, California do Norte e do Sur e no Colorado.

Está enterrada no Green Mountain Cemetery, en Boulden, Colorado. A súa lápida ten unha cita da súa obra *Welcome Home*:
 They call it heartache because missing someone is an actual physical pain, in your blood and bones.

## Obra 
Berlin comezou a publicar relativamente tarde na vida, so o incentivo e, ás veces, a tutela do poeta Ed Dorn. A súa pequena colección, *Angels Laundromat*, foi publicada en 1981, mais as súas historias publicadas foron escritas en 1960. Varias das súas historias apareceron en revistas como *The Atlantic*&nbsp;e&nbsp;*The Noble Savage*&nbsp;de Saul Bellow.&nbsp;Berlin publicou seis colectáneas de contos, mais a maioría do seu traballo pode ser encontrado nos tres últimos volumes da Black Sparrow Books: *Homesick: New and Selected Stories* (1990), *So Long: Stories 1987-92* (1993) e *Where I Live Now: Stories 1993-98* (1999).

A súa historia dunha páxina "My Jockey", de cinco parágrafos, gañou o Jack London Short Prize de 1985. Berlin tamén gañou un American Book Award en 1991 para *Homesick*, e foi premiada cunha bolsa do National Endowment for the Arts.

## Obras 
* *A Manual for Cleaning Ladies.*. Traducido no Brasil como *Manual da Faxineira* e en Portugal como *Manual para mulheres de limpeza*. Illustrations by Michael Myers. Washington, D.C. [i.e. Healdsburg, California]: Zephyrus Image, 1977. 
* *Angels Laundromat: Short Stories.* Portada e illustracións de Michael Shannon Moore. Berkeley, CA: Turtle Island for the Netzahaulcoyotl Historical Society, 1981.  
* *Legacy.* Berkeley, CA: Poltroon Press, 1983. Illustrated by Michael Bradley. 
* *Phantom Pain: Sixteen Stories.* Bolinas, CA: Tombouctou Books, 1984.  
* *Safe & Sound.* Berkeley, CA: Poltroon Press, 1988. Illustrated by Frances Butler.  
* *Homesick: New & Selected Stories.* Santa Rosa CA: Black Sparrow Press, 1990.  
* *So Long: Stories, 1987-1992.* Santa Rosa, CA: Black Sparrow Press, 1993.  
* *Where I Live Now: Stories, 1993-1998.* Santa Rosa, CA: Black Sparrow Press, 1999.  
* *A Manual for Cleaning Women: Selected Stories.* Edited by Stephen Emerson. Foreword by Lydia Davis. Nova York, NY: Farrar, Straus and Giroux, 2015.  

## Notas